৮) একজন প্রব্রজ্যিত সর্বদা নিজেকে নিজে প্রশ্ন করতে হবে, ‘আমি কীভাবে রাতদিন অতিবাহিত করছি। এভাবে আত্মবীক্ষণের মাধ্যমে তিনি সর্বদা সতর্ক-সাবধান থেকে আপন শীল-সংযমতা অনুশীলন, চিত্তের চঞ্চল-বিক্ষিপ্তভাবের অপনোদন এবং মনের তথা চিত্তের শান্ত-দান্ত-স্থির-একাগ্রতার শক্তি বৃদ্ধির জন্য সদা উদ্যম-উৎসাহসহকারে অক্ষুন্নভাবে সংরক্ষণ করবেন। এভাবে নিজেকে অপ্রমত্ত রেখে তিনি চক্ষু-কর্ণ-জিহ্বাদি ছয় অনুভূতি পথে আগত বিষয়াবলীকে সতর্ক ও নিরপেক্ষভাবে যাচাই করে আপন যাবতীয় কর্তব্য-কর্ম সম্পাদন করবেন।